EELNÕU

09.10.2025

SISEMINISTER

MÄÄRUS

**Ministri määruste muutmine seoses**

**perekonnaseisutoimingute seaduse,**

**rahvastikuregistri seaduse ja riigilõivuseaduse**

**muutmise seadusega**

Määrus kehtestatakse perekonnaseisutoimingute seaduse § 2 lõike 2, § 7 lõike 9 ja § 9 lõike 11 ning rahvastikuregistri seaduse § 40 lõike 6, § 53 lõike 13 ja § 70 lõike 5 alusel.

**§ 1. Siseministri 3. jaanuari 2019. aasta määruse nr 2 „Elukohaandmete rahvastikuregistrisse kandmise kord, vormid ja nende täitmise juhend“ muutmine**

Siseministri 3. jaanuari 2019. aasta määruses nr 2 „Elukohaandmete rahvastikuregistrisse kandmise kord, vormid ja nende täitmise juhend“ tehakse järgmised muudatused:

**1)** paragrahvi 6 täiendatakse lõigetega 2–5 järgmises sõnastuses:

„(2) Muu Euroopa Liidu või Euroopa Majanduspiirkonna liikmesriigi või Šveitsi Konföderatsiooni kodanik, kelle elukoht registreeritakse Eestis esimest korda ja kellele ei ole varem isikukoodi antud, tuvastatakse isikut tõendavate dokumentide seaduse § 2 lõike 2 punktides 1, 12–8 või §-s 4 sätestatud dokumendi, muu Euroopa Liidu või Euroopa Majanduspiirkonna liikmesriigi või Šveitsi Konföderatsiooni välja antud isikut tõendava dokumendi või välisriigi reisidokumendi alusel.

(3) Vajaduse korral tuvastatakse isik, kellel ei ole käesoleva paragrahvi lõigetes 1 ja 2 nimetatud dokumenti, muu dokumendi alusel.

(4) Alla 15-aastane isik, kellele ei ole välja antud käesoleva paragrahvi lõigetes 1 ja 2 nimetatud dokumenti, tuvastatakse seadusliku esindaja ütluste ja vajaduse korral muude tõendite alusel.

(5) Kui elukohateatele on lisatud välisriigis välja antud dokument, peab see olema tõlgitud eesti, vene või inglise keelde, välja arvatud juhul, kui dokument on ühes eespool mainitud keeles. Tõlke peab olema teinud vandetõlk. Välisriigis välja antud dokument peab olema legaliseeritud või apostilliga kinnitatud, kui välislepingus ei ole ette nähtud teisiti.“;

**2)** määruse lisad 1 ja 2 kehtestatakse uues sõnastuses (lisatud).

**§ 2. Siseministri 3. jaanuari 2019. aasta määruse nr 1 „Isikukoodide moodustamise ja andmise kord“ muutmine**

Siseministri 3. jaanuari 2019. aasta määruses nr 1 „Isikukoodide moodustamise ja andmise kord“ tehakse järgmised muudatused:

**1)** paragrahvi 5 lõigetes 1 ja 3 ning § 6 lõikes 2 asendatakse sõnad „meditsiinilise sünnitõendi“ sõnadega „tervishoiuteenuse osutaja tõendi“;

**2)** paragrahvi 5 lõiget 1 täiendatakse punktiga 11 järgmises sõnastuses:

„11) lapse sünnikoht;“;

**3)** määrust täiendatakse §-ga 72 järgmises sõnastuses:

„**§ 72. Isikukoodi andmine muu Euroopa Liidu või Euroopa Majanduspiirkonna liikmesriigi või Šveitsi Konföderatsiooni kodaniku elukoha andmete esmakordsel rahvastikuregistrisse kandmisel**

Muu Euroopa Liidu või Euroopa Majanduspiirkonna liikmesriigi või Šveitsi Konföderatsiooni kodanikule, kelle elukoht registreeritakse Eestis esimest korda ja kellele ei ole varem isikukoodi antud, annab isikukoodi elukohajärgse kohaliku omavalitsuse üksus elukoha aadressi rahvastikuregistrisse kandmisel.“;

**4)** paragrahv 8 sõnastatakse järgmiselt:

„Isikule, kelle isikukood tuleb seaduse või andmekogu põhimääruse alusel kanda riigi andmekogusse, annab isikukoodi isiku taotluse alusel (lisa) perekonnaseisutoimingute seaduse § 3 lõikes 32 sätestatud maakonnakeskuse kohaliku omavalitsuse üksus.“;

**5)** paragrahvi 9 lõige 1 sõnastatakse järgmiselt:

„(1) Välisriigis elavale isikule, kelle isikukood tuleb seaduse või andmekogu põhimääruse alusel kanda riigi andmekogusse, annab isikukoodi isiku taotluse alusel (lisa) rahvastikuregistri volitatud töötleja.“;

**6)** paragrahvi 10 lõige 1 sõnastatakse järgmiselt:

„(1) Kui isikukoodi taotletakse käesoleva määruse §-s 8 või 9 nimetatud juhul, tuvastatakse taotluse esitaja isik isikut tõendavate dokumentide seaduse § 2 lõike 2 punktides 1, 12–8 või §‑s 4 sätestatud dokumendi või välisriigi reisidokumendi alusel.“;

**7)** määruse lisad 1 ja 2 tunnistatakse kehtetuks;

**8)** määrusega kehtestatakse uus lisa (lisatud).

**§ 3.** **Regionaalministri 3. mai 2010. aasta määruse nr 8 „Perekonnaseisuasutusele esitatavate avalduste, paberil tehtavate perekonnaseisukannete ja perekonnasündmuse kohta väljastatavate tõendite vormid, abieluvõimetõendile kantavad andmed ning võõrkeelses tõendis kasutatavate keelte loetelu“ muutmine**

Regionaalministri 3. mai 2010. aasta määruse nr 8 „Perekonnaseisuasutusele esitatavate avalduste, paberil tehtavate perekonnaseisukannete ja perekonnasündmuse kohta väljastatavate tõendite vormid, abieluvõimetõendile kantavad andmed ning võõrkeelses tõendis kasutatavate keelte loetelu“ lisad 6, 61, 7, 15 ja 151 kehtestatakse uues sõnastuses (lisatud).

**§ 4.** **Regionaalministri 22. juuni 2010. aasta määruse nr 9 „Perekonnaseisukannete tegemise ning väljatrüki edastamise ja säilitamise kord“ muutmine**

Regionaalministri 22. juuni 2010. aasta määruses nr 9 „Perekonnaseisukannete tegemise ning väljatrüki edastamise ja säilitamise kord“ tehakse järgmised muudatused:

**1)** paragrahvi 8 lõikes 2 asendatakse sõnad „valla- või linnavalitsuse“ sõnadega „maakonnakeskuse kohaliku omavalitsuse“;

**2)** paragrahvi 101 lõikest 1 jäetakse välja sõnad „perekonnaseisuasutuse asukohajärgne“;

**3)** paragrahvi 16 lõike 61 punkti 2 täiendatakse enne sõna „kohaliku“ sõnaga „maakonnakeskuse“;

**4)** paragrahvi 21 lõige 3 tunnistatakse kehtetuks;

**5)** paragrahvi 211 lõike 1 punktis 1 asendatakse sõnad „meditsiinilise sünnitõendi“ sõnadega „tervishoiuteenuse osutaja tõendi“;

**6)** paragrahvi 31 lõige 8 tunnistatakse kehtetuks;

**7)** paragrahvi 52 lõige 1 tunnistatakse kehtetuks;

**8)** määrust täiendatakse §-ga 541 järgmises sõnastuses:

**„§ 541.Valla- või linnavalitsuse poolt ajavahemikus 1. jaanuarist 2025 kuni 31. detsembrini 2025 tehtud sünnikandes avastatud vea parandamine**

Ajavahemikus 2025. aasta 1. jaanuarist kuni 2025. aasta 31. detsembrini valla- või linnavalitsuse tehtud sünnikandes avastatud vea parandab selle valla- või linnavalitsuse asukohajärgne maakonnakeskuse kohaliku omavalitsuse üksus.“.

**§ 5.** **Siseministri 27. detsembri 2022. aasta määruse nr 51 „Rahvastikuregistrisse kantud isiku enda, tema alaealiste laste ja eestkostetavate ning surnud abikaasa või registreeritud elukaaslase andmetele juurdepääsu tagamise täpsem kord“ muutmine**

Siseministri 27. detsembri 2022. aasta määruse nr 51 „Rahvastikuregistrisse kantud isiku enda, tema alaealiste laste ja eestkostetavate ning surnud abikaasa või registreeritud elukaaslase andmetele juurdepääsu tagamise täpsem kord“ pealkiri sõnastatakse järgmiselt:

**„Rahvastikuregistrisse kantud isiku enda, tema alaealiste laste ja eestkostetavate ning surnud abikaasa või surnud registreeritud elukaaslase andmete loetelu nendele juurdepääsu tagaja kaupa“**.

**§ 6. Määruse jõustumine**

(1) Määrus jõustub 2. detsembril 2025. aastal.

(2) Määruse § 4 punktid 1–4 ja 6–8 jõustuvad 1. jaanuaril 2026. aastal.

(allkirjastatud digitaalselt)

Igor Taro

Siseminister

(allkirjastatud digitaalselt)

Tarmo Miilits

Kantsler

Lisa 1. Elukohateade

Lisa 2. Notice of place of residence

Lisa. Taotlus isikukoodi saamiseks

Lisa 6. Abielu lahutamise ühine avaldus

Lisa 61. Abielu lahutamise ühine avaldus

Lisa 7. Abielu lahutamise eraldi esitatav avaldus

Lisa 15. Abielulahutuse kanne

Lisa 151. Abielulahutuse kanne